# Il-Ġurnal Uffiċjali C 419/2014

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 419 |
| | |
| Edizzjoni bil-Malti | Informazzjoni u Avviżi | Volum 5721 ta' Novembru 2014 |

ISSN 1977-0987

Il-Ġurnal Uffiċjali

tal-Unjoni Ewropea

C 419

Edizzjoni bil-Malti

Informazzjoni u Avviżi

Volum 5721 ta' Novembru 2014

---

| Avviż Nru | Werrej | Paġna |
| --- | --- | --- |
| | III   Atti preparatorji |
| | IL-QORTI TAL-AWDITURI |
| 2014/C 419/01 | Opinjoni Nru 6/2014 (skont l-Artikolu 325, TFUE) dwar proposta għal Regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 fir-rigward tal-istabbiliment ta' Kontrollur ta' garanziji proċedurali | 1 |

Avviż Nru

Werrej

Paġna

III   Atti preparatorji

IL-QORTI TAL-AWDITURI

2014/C 419/01

Opinjoni Nru 6/2014 (skont l-Artikolu 325, TFUE) dwar proposta għal Regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 fir-rigward tal-istabbiliment ta' Kontrollur ta' garanziji proċedurali

(skont l-Artikolu 325, TFUE)

1

| MT | |
| --- | --- |

MT

---

III Atti preparatorji

IL-QORTI TAL-AWDITURI

| 21.11.2014 | MT | Il-Ġurnal Uffiċjali tal-Unjoni Ewropea | C 419/1 |
| --- | --- | --- | --- |

21.11.2014

MT

Il-Ġurnal Uffiċjali tal-Unjoni Ewropea

C 419/1

---

OPINJONI Nru 6/2014

(skont l-Artikolu 325, TFUE)

dwar proposta għal Regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 fir-rigward tal-istabbiliment ta' Kontrollur ta' garanziji proċedurali

2014/C 419/01

IL-QORTI TAL-AWDITURI TAL-UNJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 325(4) tiegħu;

Wara li kkunsidrat il-proposta tal-Kummissjoni (1);

Wara li kkunsidrat it-talba tal-Parlament Ewropew għal opinjoni dwar il-proposta msemmija hawn fuq, irċevuta mill-Qorti fis-16 ta' Lulju 2014;

Wara li kkunsidrat it-talba tal-Kunsill għal opinjoni dwar il-proposta msemmija hawn fuq, riċevuta mill-Qorti fil-25 ta' Lulju 2014;

ADOTTAT L-OPINJONI LI ĠEJJA:

Introduzzjoni

| 1. | L-Uffiċċju Ewropew Kontra l-Frodi (OLAF) huwa direttorat ġenerali tal-Kummissjoni Ewropea iżda huwa funzjonalment indipendenti fir-rigward tax-xogħol investigattiv tiegħu (2). L-OLAF iwettaq investigazzjonijiet amministrattivi. L-Uffiċċju mhuwiex awtorità ġudizzjarja jew awtorità tal-pulizija. Madankollu, l-Uffiċċju għandu s-setgħa li jindirizza r-rapporti tiegħu direttament lill-awtoritajiet nazzjonali għal azzjoni ulterjuri. |
| --- | --- |

1.

L-Uffiċċju Ewropew Kontra l-Frodi (OLAF) huwa direttorat ġenerali tal-Kummissjoni Ewropea iżda huwa funzjonalment indipendenti fir-rigward tax-xogħol investigattiv tiegħu (2). L-OLAF iwettaq investigazzjonijiet amministrattivi. L-Uffiċċju mhuwiex awtorità ġudizzjarja jew awtorità tal-pulizija. Madankollu, l-Uffiċċju għandu s-setgħa li jindirizza r-rapporti tiegħu direttament lill-awtoritajiet nazzjonali għal azzjoni ulterjuri.

| 2. | Minn Ottubru 2013 'l hawn, l-investigazzjonijiet tal-OLAF bil-għan li jiġu miġġeldin il-frodi, il-korruzzjoni u kwalunkwe attività illegali oħra li taffettwa l-interessi finanzjarji tal-Unjoni huma rregolati minn qafas legali li ġie parzjalment rivedut (3). Ir-Regolament (UE, Euratom) Nru 883/2013 (4) (minn hawn 'il quddiem imsemmi bħala “ir-Regolament OLAF”) ssostitwixxa żewġ Regolamenti (5) li kienu ilhom fis-seħħ mill-1999 meta nħoloq l-Uffiċċju. |
| --- | --- |

2.

Minn Ottubru 2013 'l hawn, l-investigazzjonijiet tal-OLAF bil-għan li jiġu miġġeldin il-frodi, il-korruzzjoni u kwalunkwe attività illegali oħra li taffettwa l-interessi finanzjarji tal-Unjoni huma rregolati minn qafas legali li ġie parzjalment rivedut (3). Ir-Regolament (UE, Euratom) Nru 883/2013 (4) (minn hawn 'il quddiem imsemmi bħala “ir-Regolament OLAF”) ssostitwixxa żewġ Regolamenti (5) li kienu ilhom fis-seħħ mill-1999 meta nħoloq l-Uffiċċju.

| 3. | Il-proposta tal-Kummissjoni, li hija s-suġġett ta' din l-Opinjoni, tfittex li ssaħħaħ il-garanziji proċedurali fis-seħħ għall-persuni taħt investigazzjoni (imsemmija fir-Regolament OLAF bħala “persuni kkonċernati” (6)). Il-Kummissjoni tipproponi t-twaqqif ta' Kontrollur ta' garanziji proċedurali (minn hawn 'il quddiem imsemmi bħala “il-Kontrollur”), inkarigat b'żewġ funzjonijiet:






  (a) | jirrieżamina l-ilmenti ppreżentati minn persuni kkonċernati dwar l-allegat ksur tal-garanziji proċedurali pprovduti bir-Regolament OLAF u joħroġ rakkomandazzjonijiet mhux vinkolanti lid-Direttur Ġenerali tal-OLAF dwar dawn l-ilmenti; |
| --- | --- | --- |

3.

Il-proposta tal-Kummissjoni, li hija s-suġġett ta' din l-Opinjoni, tfittex li ssaħħaħ il-garanziji proċedurali fis-seħħ għall-persuni taħt investigazzjoni (imsemmija fir-Regolament OLAF bħala “persuni kkonċernati” (6)). Il-Kummissjoni tipproponi t-twaqqif ta' Kontrollur ta' garanziji proċedurali (minn hawn 'il quddiem imsemmi bħala “il-Kontrollur”), inkarigat b'żewġ funzjonijiet:

(a)

jirrieżamina l-ilmenti ppreżentati minn persuni kkonċernati dwar l-allegat ksur tal-garanziji proċedurali pprovduti bir-Regolament OLAF u joħroġ rakkomandazzjonijiet mhux vinkolanti lid-Direttur Ġenerali tal-OLAF dwar dawn l-ilmenti;

| (b) | jawtorizza lill-OLAF biex jispezzjona l-uffiċċju professjonali ta' membru ta' istituzzjoni tal-UE fil-bini ta' istituzzjoni tal-UE matul investigazzjoni interna jew li jieħu kopji ta' dokumenti jew ta' kwalunkwe appoġġ tad-data li tinsab f'dan l-uffiċċju. |
| --- | --- |

(b)

jawtorizza lill-OLAF biex jispezzjona l-uffiċċju professjonali ta' membru ta' istituzzjoni tal-UE fil-bini ta' istituzzjoni tal-UE matul investigazzjoni interna jew li jieħu kopji ta' dokumenti jew ta' kwalunkwe appoġġ tad-data li tinsab f'dan l-uffiċċju.

| 4. | Skont il-proposta tal-Kummissjoni, il-Kontrollur kif ukoll is-sostitut tiegħu jinħatru bi qbil komuni tal-Parlament Ewropew, il-Kunsill u l-Kummissjoni u jeżerċitaw il-funzjonijiet tagħhom b'indipendenza sħiħa. |
| --- | --- |

4.

Skont il-proposta tal-Kummissjoni, il-Kontrollur kif ukoll is-sostitut tiegħu jinħatru bi qbil komuni tal-Parlament Ewropew, il-Kunsill u l-Kummissjoni u jeżerċitaw il-funzjonijiet tagħhom b'indipendenza sħiħa.

| 5. | Il-Qorti vvalutat il-proposta tal-Kummissjoni fid-dawl tar-rakkomandazzjonijiet li għamlet fl-Opinjonijiet Nru 6/2011 (7) u Nru 8/2012 (8) fuq il-bażi tal-osservazzjonijiet li jinsabu fir-Rapport Speċjali Nru 2/2011 dwar il-ġestjoni tal-Uffiċċju (9). Peress li r-riforma tal-2013 għadha fil-proċess li tiġi implimentata, u għalhekk l-esperjenza rilevanti skont ir-regoli l-ġodda għadha limitata, kien kmieni wisq biex f'din l-Opinjoni, il-Qorti tieħu kont tal-impatt tar-regoli l-ġodda fuq l-operazzjonijiet tal-OLAF. |
| --- | --- |

5.

Il-Qorti vvalutat il-proposta tal-Kummissjoni fid-dawl tar-rakkomandazzjonijiet li għamlet fl-Opinjonijiet Nru 6/2011 (7) u Nru 8/2012 (8) fuq il-bażi tal-osservazzjonijiet li jinsabu fir-Rapport Speċjali Nru 2/2011 dwar il-ġestjoni tal-Uffiċċju (9). Peress li r-riforma tal-2013 għadha fil-proċess li tiġi implimentata, u għalhekk l-esperjenza rilevanti skont ir-regoli l-ġodda għadha limitata, kien kmieni wisq biex f'din l-Opinjoni, il-Qorti tieħu kont tal-impatt tar-regoli l-ġodda fuq l-operazzjonijiet tal-OLAF.

Kontroll indipendenti tal-legalità tal-investigazzjonijiet tal-OLAF li jkunu għadhom għaddejjin

| 6. | Il-Qorti ġibdet l-attenzjoni lejn il-ħtieġa għal kontroll indipendenti tal-legalità tal-investigazzjonijiet tal-OLAF li jkunu għadhom għaddejjin meta ġiet ikkonsultata dwar il-proposta tal-2011 tal-Kummissjoni biex jiġi rivedut ir-Regolament OLAF (10). Sabiex tali kontroll ikun effettiv, dan għandu jitwettaq minn korp jew persuna indipendenti mill-OLAF li jkollha s-setgħa li toħroġ opinjonijiet vinkolanti. F'dak iż-żmien, il-Qorti ssuġġeriet il-ħolqien tal-funzjoni ta' uffiċjal tal-analiżi li la għandu jkun maħtur mid-Direttur Ġenerali tal-OLAF u lanqas ma jkun suġġett għall-awtorità tiegħu (11). |
| --- | --- |

6.

Il-Qorti ġibdet l-attenzjoni lejn il-ħtieġa għal kontroll indipendenti tal-legalità tal-investigazzjonijiet tal-OLAF li jkunu għadhom għaddejjin meta ġiet ikkonsultata dwar il-proposta tal-2011 tal-Kummissjoni biex jiġi rivedut ir-Regolament OLAF (10). Sabiex tali kontroll ikun effettiv, dan għandu jitwettaq minn korp jew persuna indipendenti mill-OLAF li jkollha s-setgħa li toħroġ opinjonijiet vinkolanti. F'dak iż-żmien, il-Qorti ssuġġeriet il-ħolqien tal-funzjoni ta' uffiċjal tal-analiżi li la għandu jkun maħtur mid-Direttur Ġenerali tal-OLAF u lanqas ma jkun suġġett għall-awtorità tiegħu (11).

| 7. | Il-Qorti tilqa' l-fatt li, skont il-proposta attwali tal-Kummissjoni, l-indipendenza tal-Kontrollur mill-OLAF tiġi ggarantita permezz ta' proċess interistituzzjonali biex jinħatar u, jekk ikun meħtieġ, biex jinħeles mill-kompiti tiegħu. L-introduzzjoni ta' tali funzjoni ta' kontroll estern tkun titjib kbir meta mqabbla mal-proċedura attwali ta' kontroll għal investigazzjonijiet individwali li jkunu għadhom għaddejjin, li hija mekkaniżmu purament intern (12). |
| --- | --- |

7.

Il-Qorti tilqa' l-fatt li, skont il-proposta attwali tal-Kummissjoni, l-indipendenza tal-Kontrollur mill-OLAF tiġi ggarantita permezz ta' proċess interistituzzjonali biex jinħatar u, jekk ikun meħtieġ, biex jinħeles mill-kompiti tiegħu. L-introduzzjoni ta' tali funzjoni ta' kontroll estern tkun titjib kbir meta mqabbla mal-proċedura attwali ta' kontroll għal investigazzjonijiet individwali li jkunu għadhom għaddejjin, li hija mekkaniżmu purament intern (12).

| 8. | Fl-Artikolu 9c(1) tal-abbozz ta' regolament, il-Kummissjoni tipproponi li l-kandidati għall-pożizzjonijiet tal-Kontrollur u tas-sostitut tiegħu għandhom ikunu “kkwalifikati kif xieraq”. Il-Qorti tirrakkomanda li r-regolament għandu jipprovdi li l-Kontrollur u s-sostitut tiegħu jintgħażlu minn fost persuni li ma jkunx hemm dubju dwar l-indipendenza tagħhom u li jkollhom il-kwalifiki meħtieġa biex jinħatru għal kariga ġudizzjarja. |
| --- | --- |

8.

Fl-Artikolu 9c(1) tal-abbozz ta' regolament, il-Kummissjoni tipproponi li l-kandidati għall-pożizzjonijiet tal-Kontrollur u tas-sostitut tiegħu għandhom ikunu “kkwalifikati kif xieraq”. Il-Qorti tirrakkomanda li r-regolament għandu jipprovdi li l-Kontrollur u s-sostitut tiegħu jintgħażlu minn fost persuni li ma jkunx hemm dubju dwar l-indipendenza tagħhom u li jkollhom il-kwalifiki meħtieġa biex jinħatru għal kariga ġudizzjarja.

| 9. | Il-Qorti tirrakkomanda li l-indipendenza tal-Kontrollur tiżdied aktar. Għall-kuntrarju ta' dak li ġie propost fl-Artikolu 9c(1) tal-abbozz ta' regolament, la l-Kontrollur u lanqas is-segretarjat tiegħu ma għandhom ikunu marbuta amministrattivament mal-Kummissjoni, u lanqas ma xi waħda mill-istituzzjonijiet l-oħra involuti fil-ħatra tiegħu. Il-Kontrollur għandu jiġi assenjat biżżejjed persunal biex iwettaq il-kompiti tiegħu b'mod effettiv. L-approprjazzjonijiet għall-Kontrollur u għas-segretarjat tiegħu għandhom jiddaħħlu taħt linja baġitarja speċifika. |
| --- | --- |

9.

Il-Qorti tirrakkomanda li l-indipendenza tal-Kontrollur tiżdied aktar. Għall-kuntrarju ta' dak li ġie propost fl-Artikolu 9c(1) tal-abbozz ta' regolament, la l-Kontrollur u lanqas is-segretarjat tiegħu ma għandhom ikunu marbuta amministrattivament mal-Kummissjoni, u lanqas ma xi waħda mill-istituzzjonijiet l-oħra involuti fil-ħatra tiegħu. Il-Kontrollur għandu jiġi assenjat biżżejjed persunal biex iwettaq il-kompiti tiegħu b'mod effettiv. L-approprjazzjonijiet għall-Kontrollur u għas-segretarjat tiegħu għandhom jiddaħħlu taħt linja baġitarja speċifika.

L-ambitu ta' intervent tal-Kontrollur fil-kapaċità konsultattiva tiegħu

| 10. | Fl-Opinjoni Nru 6/2011, il-Qorti enfasizzat li l-kontroll ta' atti investigattivi li jkunu għadhom għaddejjin huwa partikolarment neċessarju għal każijiet fejn il-persuni kkonċernati ma jiġux infurmati li jkunu qed jiġu investigati, bil-għan li jiġi żgurat li l-investigazzjoni tibqa' kunfidenzjali. Il-proposta attwali tal-Kummissjoni tipprevedi intervent obbligatorju mill-Kontrollur f'każijiet biss fejn persuna kkonċernata tkun konxja mill-fatt li tkun qed tiġi investigata u tkun ressqet ilment inkonnessjoni mal-miżuri meħuda bħala parti mill-investigazzjoni. |
| --- | --- |

10.

Fl-Opinjoni Nru 6/2011, il-Qorti enfasizzat li l-kontroll ta' atti investigattivi li jkunu għadhom għaddejjin huwa partikolarment neċessarju għal każijiet fejn il-persuni kkonċernati ma jiġux infurmati li jkunu qed jiġu investigati, bil-għan li jiġi żgurat li l-investigazzjoni tibqa' kunfidenzjali. Il-proposta attwali tal-Kummissjoni tipprevedi intervent obbligatorju mill-Kontrollur f'każijiet biss fejn persuna kkonċernata tkun konxja mill-fatt li tkun qed tiġi investigata u tkun ressqet ilment inkonnessjoni mal-miżuri meħuda bħala parti mill-investigazzjoni.

| 11. | Madankollu, il-kontrollur ma jistax jintervjeni fuq l-inizjattiva proprja tiegħu f'sitwazzjonijiet fejn persuna kkonċernata ma tkunx ġiet mgħarrfa dwar investigazzjoni. L-Artikolu 9 tar-Regolament OLAF jirrilaxxa lill-Uffiċċju, taħt ċertu kundizzjonijiet, mill-obbligu tiegħu li jinforma lill-persuna kkonċernata li tkun qed tiġi investigata, u mill-obbligu li jagħti lill-persuna kkonċernata l-opportunità li tikkummenta fuq il-fatti li jikkonċernawha qabel ma jitfasslu konklużjonijiet li jirreferu għaliha b'isimha. B'konsegwenza ta' dan, skont il-proposta tal-Kummissjoni, il-Kontrollur ma jkunx jista' jintervjeni fil-każijiet kollha fejn il-garanziji proċedurali l-aktar importanti li jipprevedi l-Artikolu 9 jkunu ġew sospiżi matul investigazzjoni. |
| --- | --- |

11.

Madankollu, il-kontrollur ma jistax jintervjeni fuq l-inizjattiva proprja tiegħu f'sitwazzjonijiet fejn persuna kkonċernata ma tkunx ġiet mgħarrfa dwar investigazzjoni. L-Artikolu 9 tar-Regolament OLAF jirrilaxxa lill-Uffiċċju, taħt ċertu kundizzjonijiet, mill-obbligu tiegħu li jinforma lill-persuna kkonċernata li tkun qed tiġi investigata, u mill-obbligu li jagħti lill-persuna kkonċernata l-opportunità li tikkummenta fuq il-fatti li jikkonċernawha qabel ma jitfasslu konklużjonijiet li jirreferu għaliha b'isimha. B'konsegwenza ta' dan, skont il-proposta tal-Kummissjoni, il-Kontrollur ma jkunx jista' jintervjeni fil-każijiet kollha fejn il-garanziji proċedurali l-aktar importanti li jipprevedi l-Artikolu 9 jkunu ġew sospiżi matul investigazzjoni.

| 12. | Limitazzjoni oħra fuq l-ambitu ta' intervent mill-Kontrollur hija li, skont il-proposta tal-Kummissjoni, huwa jkun jittratta biss l-osservanza tal-garanziji proċedurali previsti fl-Artikolu 9 tar-Regolament OLAF. Madankollu, hemm dispożizzjonijiet f'artikoli oħra tar-Regolament (eż. fl-Artikolu 10, l-obbligu tad-Direttur Ġenerali li jiżgura li kwalunkwe informazzjoni relatata mal-każ li ssir disponibbli għall-pubbliku tkun newtrali u imparzjali) li, jekk ma jiġux osservati, jistgħu jaffettwaw serjament id-drittijiet ta' persuna kkonċernata. Barra minn hekk, hemm riskju li l-miżuri investigattivi tal-OLAF għandhom mnejn jaffettwaw ukoll id-drittijiet ta' persuni fiżiċi jew operaturi ekonomiċi li ma jitqisux bħala persuni kkonċernati iżda li jkollhom rabtiet oħra mal-każijiet li jkunu qed jiġu investigati, eż. billi jiġu interrogati bħala xhud. |
| --- | --- |

12.

Limitazzjoni oħra fuq l-ambitu ta' intervent mill-Kontrollur hija li, skont il-proposta tal-Kummissjoni, huwa jkun jittratta biss l-osservanza tal-garanziji proċedurali previsti fl-Artikolu 9 tar-Regolament OLAF. Madankollu, hemm dispożizzjonijiet f'artikoli oħra tar-Regolament (eż. fl-Artikolu 10, l-obbligu tad-Direttur Ġenerali li jiżgura li kwalunkwe informazzjoni relatata mal-każ li ssir disponibbli għall-pubbliku tkun newtrali u imparzjali) li, jekk ma jiġux osservati, jistgħu jaffettwaw serjament id-drittijiet ta' persuna kkonċernata. Barra minn hekk, hemm riskju li l-miżuri investigattivi tal-OLAF għandhom mnejn jaffettwaw ukoll id-drittijiet ta' persuni fiżiċi jew operaturi ekonomiċi li ma jitqisux bħala persuni kkonċernati iżda li jkollhom rabtiet oħra mal-każijiet li jkunu qed jiġu investigati, eż. billi jiġu interrogati bħala xhud.

| 13. | Il-Qorti tirrakkomanda li l-Kontrollur għandu jingħata s-setgħa li jittratta kwalunkwe allegat ksur tad-drittijiet fundamentali u tal-garanziji proċedurali previsti skont il-liġi tal-UE inkonnessjoni ma' investigazzjonijiet tal-OLAF li jkunu għadhom għaddejjin. F'każijiet fejn l-Uffiċċju jidderoga mill-obbligu tiegħu li jinforma persuna kkonċernata li investigazzjoni tkun għadha għaddejja, id-Direttur Ġenerali għandu jkun meħtieġ jitlob il-parir tal-Kontrollur. |
| --- | --- |

13.

Il-Qorti tirrakkomanda li l-Kontrollur għandu jingħata s-setgħa li jittratta kwalunkwe allegat ksur tad-drittijiet fundamentali u tal-garanziji proċedurali previsti skont il-liġi tal-UE inkonnessjoni ma' investigazzjonijiet tal-OLAF li jkunu għadhom għaddejjin. F'każijiet fejn l-Uffiċċju jidderoga mill-obbligu tiegħu li jinforma persuna kkonċernata li investigazzjoni tkun għadha għaddejja, id-Direttur Ġenerali għandu jkun meħtieġ jitlob il-parir tal-Kontrollur.

Awtorizzazzjoni minn qabel għal ċertu miżuri investigattivi mill-Kontrollur

| 14. | Il-Qorti tilqa' l-fatt li, skont il-proposta tal-Kummissjoni, id-Direttur Ġenerali tal-OLAF għandu l-ewwel jikseb l-awtorizzazzjoni mingħand il-Kontrollur meta l-Uffiċċju jkun biħsiebu jeżerċita s-setgħa tiegħu biex jispezzjona l-uffiċċju professjonali ta' membru ta' Istituzzjoni tal-UE fil-bini ta' din tal-aħħar matul investigazzjoni interna, jew li jieħu kopji ta' dokumenti jew ta' kwalunkwe appoġġ tad-data li tinsab f'dan l-uffiċċju. |
| --- | --- |

14.

Il-Qorti tilqa' l-fatt li, skont il-proposta tal-Kummissjoni, id-Direttur Ġenerali tal-OLAF għandu l-ewwel jikseb l-awtorizzazzjoni mingħand il-Kontrollur meta l-Uffiċċju jkun biħsiebu jeżerċita s-setgħa tiegħu biex jispezzjona l-uffiċċju professjonali ta' membru ta' Istituzzjoni tal-UE fil-bini ta' din tal-aħħar matul investigazzjoni interna, jew li jieħu kopji ta' dokumenti jew ta' kwalunkwe appoġġ tad-data li tinsab f'dan l-uffiċċju.

| 15. | Skont il-Kummissjoni, il-Kontrollur għandu jwettaq valutazzjoni oġġettiva tal-legalità tal-miżura investigattiva li l-OLAF ikun biħsiebu jwettaq u jistabbilixxi jekk l-istess objettiv jistax jintlaħaq b'mezzi inqas intrużivi. Fid-dawl tal-prinċipji ta' proporzjonalità u ta' trattament indaqs, il-Qorti tinsab konvinta li tali valutazzjoni għandha tkun meħtieġa mhux biss fil-każ ta' membri tal-istituzzjonijiet tal-UE iżda wkoll fil-każ ta' persunal tal-UE jew ta' operaturi ekonomiċi li jkunu qed jiġu investigati (13). |
| --- | --- |

15.

Skont il-Kummissjoni, il-Kontrollur għandu jwettaq valutazzjoni oġġettiva tal-legalità tal-miżura investigattiva li l-OLAF ikun biħsiebu jwettaq u jistabbilixxi jekk l-istess objettiv jistax jintlaħaq b'mezzi inqas intrużivi. Fid-dawl tal-prinċipji ta' proporzjonalità u ta' trattament indaqs, il-Qorti tinsab konvinta li tali valutazzjoni għandha tkun meħtieġa mhux biss fil-każ ta' membri tal-istituzzjonijiet tal-UE iżda wkoll fil-każ ta' persunal tal-UE jew ta' operaturi ekonomiċi li jkunu qed jiġu investigati (13).

| 16. | Minbarra l-ispezzjoni ta' uffiċċju professjonali, jistgħu jinqalgħu sitwazzjonijiet oħra matul investigazzjoni tal-OLAF li jistgħu wkoll jaffettwaw serjament id-drittijiet ta' persuni kkonċernati, b'mod partikolari t-trasmissjoni ta' informazzjoni dwar persuna kkonċernata lill-awtoritajiet ġudizzjarji nazzjonali jew l-inċertezza li tinħoloq minn investigazzjoni li titwettaq fuq perjodu twil. |
| --- | --- |

16.

Minbarra l-ispezzjoni ta' uffiċċju professjonali, jistgħu jinqalgħu sitwazzjonijiet oħra matul investigazzjoni tal-OLAF li jistgħu wkoll jaffettwaw serjament id-drittijiet ta' persuni kkonċernati, b'mod partikolari t-trasmissjoni ta' informazzjoni dwar persuna kkonċernata lill-awtoritajiet ġudizzjarji nazzjonali jew l-inċertezza li tinħoloq minn investigazzjoni li titwettaq fuq perjodu twil.

| 17. | Il-Qorti tirrakkomanda li dejjem għandha tinkiseb awtorizzazzjoni bil-miktub minn qabel mingħand il-Kontrollur meta l-Uffiċċju jkun biħsiebu jwettaq kontrolli u spezzjonijiet fuq il-post. Il-Qorti tirrakkomanda li tali awtorizzazzjoni minn qabel għandha tkun meħtieġa wkoll fil-każijiet kollha fejn






  (a) | id-Direttur Ġenerali tal-OLAF, skont l-Artikolu 4(6) tar-Regolament OLAF, ikollu l-intenzjoni li jiddiferixxi l-għoti tal-informazzjoni lill-Istituzzjoni li għaliha tkun tappartjeni l-persuna kkonċernata; |
| --- | --- | --- |

17.

Il-Qorti tirrakkomanda li dejjem għandha tinkiseb awtorizzazzjoni bil-miktub minn qabel mingħand il-Kontrollur meta l-Uffiċċju jkun biħsiebu jwettaq kontrolli u spezzjonijiet fuq il-post. Il-Qorti tirrakkomanda li tali awtorizzazzjoni minn qabel għandha tkun meħtieġa wkoll fil-każijiet kollha fejn

(a)

id-Direttur Ġenerali tal-OLAF, skont l-Artikolu 4(6) tar-Regolament OLAF, ikollu l-intenzjoni li jiddiferixxi l-għoti tal-informazzjoni lill-Istituzzjoni li għaliha tkun tappartjeni l-persuna kkonċernata;

| (b) | l-OLAF ikun biħsiebu, skont l-Artikolu 9(4) tar-Regolament OLAF, li jfassal konklużjonijiet li jirreferu għal persuna kkonċernata b'isimha qabel ma jagħti lil dik il-persuna l-opportunità tikkummenta fuq il-fatti li jikkonċernawha; |
| --- | --- |

(b)

l-OLAF ikun biħsiebu, skont l-Artikolu 9(4) tar-Regolament OLAF, li jfassal konklużjonijiet li jirreferu għal persuna kkonċernata b'isimha qabel ma jagħti lil dik il-persuna l-opportunità tikkummenta fuq il-fatti li jikkonċernawha;

| (c) | it-trasmissjoni ta' informazzjoni dwar persuna kkonċernata lill-awtoritajiet ġudizzjarji nazzjonali tkun prevista mill-OLAF; |
| --- | --- |

(c)

it-trasmissjoni ta' informazzjoni dwar persuna kkonċernata lill-awtoritajiet ġudizzjarji nazzjonali tkun prevista mill-OLAF;

| (d) | l-OLAF ikun biħsiebu jtawwal l-investigazzjoni għal aktar minn sentejn. |
| --- | --- |

(d)

l-OLAF ikun biħsiebu jtawwal l-investigazzjoni għal aktar minn sentejn.

| 18. | Barra minn hekk, il-Qorti tirrakkomanda li r-Regolament OLAF għandu jistipula li l-każijiet imsemmija hawn fuq jikkostitwixxu atti li jistgħu jaffettwaw b'mod avvers lil persuna kkonċernata. L-inklużjoni ta' tali dispożizzjoni tkun tippermetti li, jekk ikun meħtieġ, persuna kkonċernata tapplika lill-Qrati tal-UE għall-adozzjoni ta' miżuri protettivi interim. Fil-fehma tal-Qorti, dan ikun jiggarantixxi l-legalità tal-investigazzjonijiet tal-OLAF u jissalvagwardja d-drittijiet fundamentali tal-persuni li għalihom ikunu relatati. |
| --- | --- |

18.

Barra minn hekk, il-Qorti tirrakkomanda li r-Regolament OLAF għandu jistipula li l-każijiet imsemmija hawn fuq jikkostitwixxu atti li jistgħu jaffettwaw b'mod avvers lil persuna kkonċernata. L-inklużjoni ta' tali dispożizzjoni tkun tippermetti li, jekk ikun meħtieġ, persuna kkonċernata tapplika lill-Qrati tal-UE għall-adozzjoni ta' miżuri protettivi interim. Fil-fehma tal-Qorti, dan ikun jiggarantixxi l-legalità tal-investigazzjonijiet tal-OLAF u jissalvagwardja d-drittijiet fundamentali tal-persuni li għalihom ikunu relatati.

Konklużjoni

| 19. | Il-Qorti tagħti importanza kbira lill-protezzjoni tal-interessi finanzjarji tal-Unjoni, u lill-ġlieda kontra l-frodi, il-korruzzjoni u attivitajiet illegali oħra. Il-fiduċja pubblika fl-istituzzjonijiet tal-UE u governanza tajba bażika ma jitolbu xejn inqas. Sabiex dan ikun possibbli, huwa prerekwiżit li l-OLAF ikun b'saħħtu u effettiv, u kwalunkwe riforma trid tiżgura li din is-saħħa tiġi ppreservata u tiżdied, u mhux tiddgħajjef. |
| --- | --- |

19.

Il-Qorti tagħti importanza kbira lill-protezzjoni tal-interessi finanzjarji tal-Unjoni, u lill-ġlieda kontra l-frodi, il-korruzzjoni u attivitajiet illegali oħra. Il-fiduċja pubblika fl-istituzzjonijiet tal-UE u governanza tajba bażika ma jitolbu xejn inqas. Sabiex dan ikun possibbli, huwa prerekwiżit li l-OLAF ikun b'saħħtu u effettiv, u kwalunkwe riforma trid tiżgura li din is-saħħa tiġi ppreservata u tiżdied, u mhux tiddgħajjef.

| 20. | Il-protezzjoni tad-drittijiet tal-individwi, u għalhekk garanziji proċedurali b'saħħithom għal persuni li jkunu qed jiġu investigati mill-OLAF, hija ta' importanza fundamentali. L-esperjenza turi li kwalunkwe att investigattiv ġustifikabbli jista' jiddgħajjef serjament mill-perċezzjoni ta' salvagwardji insuffiċjenti għar-rispett tad-drittijiet tal-individwi. |
| --- | --- |

20.

Il-protezzjoni tad-drittijiet tal-individwi, u għalhekk garanziji proċedurali b'saħħithom għal persuni li jkunu qed jiġu investigati mill-OLAF, hija ta' importanza fundamentali. L-esperjenza turi li kwalunkwe att investigattiv ġustifikabbli jista' jiddgħajjef serjament mill-perċezzjoni ta' salvagwardji insuffiċjenti għar-rispett tad-drittijiet tal-individwi.

| 21. | L-iżgurar ta' rispett sħiħ għad-drittijiet tal-individwi mhux biss iżżid il-kredenzjali tal-OLAF bħala korp tal-UE f'armonija sħiħa mal-osservanza tal-istat tad-dritt, iżda huwa wkoll kruċjali għall-effettività aħħarija tal-investigazzjonijiet tal-OLAF. L-emendi proposti mill-Qorti f'din l-Opinjoni jfittxu li jżidu din l-effettività. |
| --- | --- |

21.

L-iżgurar ta' rispett sħiħ għad-drittijiet tal-individwi mhux biss iżżid il-kredenzjali tal-OLAF bħala korp tal-UE f'armonija sħiħa mal-osservanza tal-istat tad-dritt, iżda huwa wkoll kruċjali għall-effettività aħħarija tal-investigazzjonijiet tal-OLAF. L-emendi proposti mill-Qorti f'din l-Opinjoni jfittxu li jżidu din l-effettività.

Din l-Opinjoni ġiet adottata mill-Qorti tal-Awdituri fil-Lussemburgu fil-laqgħa tagħha tat-23 ta' Ottubru 2014.

Għall-Qorti tal-Awdituri

Vítor Manuel da SILVA CALDEIRA

President

---

(1)  COM(2014) 340 final tal-11 ta' Ġunju 2014.

1

(2)  Id-Deċiżjoni tal-Kummissjoni 1999/352/KE,KEFA, Euratom tat-28 ta' April 1999 li twaqqaf l-Uffiċċju Ewropew ta' Kontra l-Frodi (OLAF) (ĠU L 136, 31.5.1999, p. 20).

2

(3)  Biex iwettaq l-investigazzjonijiet tiegħu, l-Uffiċċju ma jistax joqgħod biss fuq ir-Regolament OLAF il-ġdid. Ukoll wara r-riforma ta' Ottubru 2013, għadhom jinħtieġu bażijiet legali addizzjonali biex l-Uffiċċju jingħata s-setgħa jwettaq investigazzjonijiet f'każijiet speċifiċi, kemm għal investigazzjonijiet esterni fl-Istati Membri kif ukoll għal investigazzjonijiet interni fl-istituzzjonijiet, il-korpi, l-uffiċċji u l-aġenziji tal-UE, eż. ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki (kontrolli) u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).

3

(4)  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

4

(5)  Ir-Regolament (KE) Nru 1073/1999 tal-Parlament Ewropew u tal-Kunsill (ĠU L 136, 31.5.1999, p. 1) u r-Regolament tal-Kunsill (Euratom) Nru 1074/1999 (ĠU L 136, 31.5.1999, p. 8).

5

(6)  Skont l-Artikolu 2(5) tar-Regolament OLAF, “persuna kkonċernata” għandha tfisser kwalunkwe persuna jew operatur ekonomiku ssuspettat li wettaq frodi, korruzzjoni jew kwalunkwe attività illegali oħra li taffettwa l-interessi finanzjarji tal-Unjoni u li għalhekk hija soġġetta għal investigazzjoni mill-OLAF.

6

(7)  ĠU C 254, 30.8.2011, p. 1.

7

(8)  ĠU C 383, 12.12.2012, p. 1.

8

(9)  ĠU C 124, 27.4.2011, p. 9.

9

(10)  Ara l-paragrafi 15 u 37-40 tal-Opinjoni Nru 6/2011.

10

(11)  Il-Qorti rrakkomandat li l-uffiċjal tal-analiżi propost mhux biss għandu jkun meħtieġ joħroġ opinjonijiet vinkolanti fuq talba tal-persuni kkonċernati iżda għandu wkoll jingħata s-setgħa li joħroġ tali opinjonijiet fil-każijiet kollha fejn it-trasmissjoni ta' informazzjoni lill-awtoritajiet ġudizzjarji nazzjonali tkun prevista mid-Direttur Ġenerali tal-OLAF jew fejn l-investigazzjonijiet idumu aktar minn sentejn.

11

(12)  Skont l-Artikolu 17(7) tar-Regolament OLAF, id-Direttur Ġenerali tal-OLAF huwa meħtieġ jimplimenta mekkaniżmu intern ta' konsulenza u kontroll, inkluża verifika (kontroll) ta' legalità.

12

(13)  Skont id-dispożizzjonijiet u l-proċeduri stabbiliti bir-Regolament (Euratom, KE) Nru 2185/96, l-OLAF jista' jwettaq verifiki (kontrolli) u spezzjonijiet fuq il-post fil-fondi (bini) ta' operaturi ekonomiċi.

13

---